Stadionul Dr. Constantin Rădulescu

Stadionul Dr. Constantin Rădulescu este un stadion de fotbal din cartierul Gruia, Cluj-Napoca, România și este terenul de acasă al echipei CFR Cluj. În anul 2005, arena a fost redenumită „Stadionul Dr. Constantin Rădulescu”, din „Baza Sportiva CFR Cluj”, în memoria omului care a contribuit decisiv la afirmarea clubului pe plan național, Dr. Constantin Rădulescu, fost jucător, antrenor și medic al clubului, care este considerat cel mai emblematic om din istoria clubului din Gruia. Stadionul original a fost construit în 1973. Înainte de 2004 avea o capacitate de aproximativ 10.000 de locuri, găzduind meciurile de acasă ale echipei CFR Cluj, în cea mai mare parte în Divizia B și C a fotbalului românesc. Întrucât CFR Cluj s-a calificat în Faza grupelor Ligii Campionilor în 2008, stadionul a fost extins. Extinderea a fost proiectată de Dico și Țigănaș, construită de Transilvania Construction și finalizată în septembrie 2008, mărind capacitatea la 23.500 de locuri. După promulgarea Legii 4 din 2008, arena din Gruia și-a scăzut din capacitate, datorită zonelor tampon care au fost mărite semnificativ, ajugând la 17.408 de locuri din cele 23.500 disponibile. Aceasta beneficiază și de instalație de nocturnă din iulie 2007. Stadionul a fost inaugurat cu un joc internațional între CFR Cluj și Braga, joc pe care CFR Cluj l-a câștigat cu 3–1. Pe 6 septembrie 2008, România a jucat cu Lituania într-o partidă pentru calificările la Cupa Mondială FIFA 2010. A fost primul joc al echipei naționale a României la Cluj-Napoca după 85 de ani. Istoric Inceputurile arenei Proiectarea și constructia Ideea unui stadion în cartierul Gruia plutea in atmosfera birourilor Direcției Regionale de Transport Feroviar încă din anii 1960′. Performanțele notabile ale echipei CFR Cluj, sub comanda antrenorului Dr. Constantin Rădulescu din sezoanele cuprinse între 1968-69 și 1975-76, au însemnat o piatră de temelie pentru concretizarea acestei idei, justificând necesitatea construirii unui nou stadion în orasul Cluj-Napoca. Astfel, în 1972 angajați ai Direcției Regionale, ai Atelierelor 16 Februarie și ai Stației Cluj au dat startul construcției stadionului. Stadion a fost inaugurat în vara anului 1973, după o perioadă îndelungată de proiectare și construcție. Lucrările au presupus umplerea unei gropi de mari dimensiuni prin deplasarea terenului dinspre sud-vest, în zona unde s-a ridicat actuala Tribună a II-a (astăzi redenumita Peluza Visinie CFR). Pe taluzul rezultat au fost amplasate gradenele de beton, iar Tribuna I a fost construită pe o lungime de 100 de metri, sprijinită pe stâlpi de beton, spațiul de dedesubt fiind destinat cabinelor. În paralel au fost realizate lucrări de drenaj și gazonare a terenului. Aceste etape au avut loc în anii 1972–1973, sub coordonarea directorului Regionalei, Aron Dudaș, care s-a implicat activ în supravegherea șantierului. Contribuția acestuia a fost considerată esențială pentru finalizarea construcției stadionului. Arena avea o capacitate de aproximativ 10.000 de locuri, care deseori era prea mica pentru publicul muncitoresc care sustinea echipa in anii 1960'-70'. Inaugurarea Cu câteva săptămâni înainte de inaugurarea oficială, CFR Cluj a organizat un meci amical pe noul stadion, adversară fiind selecționata Cubei, aflată într-un turneu în Europa de Est. Partida a avut rolul de test pentru infrastructura arenei, dar și de eveniment de atracție pentru publicul local, care a avut ocazia să asiste la un joc internațional înainte de deschiderea oficială. Acest meci este considerat prima partidă disputată pe stadionul proaspăt finalizat. Primul meci oficial disputat de CFR Cluj pe noul stadion din Gruia a avut loc la 12 august 1973, în cadrul campionatului național, împotriva formației Petrolul Ploiești. Partida a consemnat și prima victorie oficială pe arena recent inaugurată, CFR Cluj impunându-se cu scorul de 2–1. Succesul a fost obținut în extremis, ceea ce a conferit meciului un caracter memorabil pentru suporterii clujeni și a marcat începutul unei noi etape în istoria clubului cfr-ist. După sezonul 1975–1976, performanțele echipei de fotbal CFR Cluj au intrat într-un con de umbră, iar construcțiile începute la stadionul din Gruia au fost sistate. Arena a rămas pentru mult timp în binecunoscuta formă de „L”, care cuprindea Tribuna I si Peluza I, proiectele inițiale de extindere fiind abandonate. Printre planurile nerealizate se numărau construirea celorlalte două tribune și amenajarea unor spații auxiliare, precum sediul administrativ al clubului, un minihotel, cantină, spălătorie și uscătorie. Degradarea Perioada tranziției de după 1989 a accentuat dificultățile clubului. Mai multe secții sportive ale Clubului Sportiv CFR Cluj au fost desființate treptat, iar reabilitarea stadionului a rămas o posibilitate îndepărtată. La începutul anilor 2000, secția de fotbal era singura care mai continua activitatea, însă situația financiară a clubului era precară. În decembrie 2001, Clubul Sportiv CFR Cluj se afla în pragul falimentului, context din care avea să înceapă ulterior procesul de reorganizare și renaștere a echipei de fotbal. În ianuarie 2002, omul de afaceri clujean Árpád Pászkány a preluat conducerea clubului CFR Cluj, într-un moment în care acesta se afla în pragul falimentului. Implicarea sa a adus atât stabilitate financiară, cât și o reorganizare managerială semnificativă. La nivelul echipei, a fost introdus un echipament de joc modern, iar culorile tradiționale „alb-violet” au fost înlocuite cu „alb-vișiniu”, într-o tentativă de aliniere la identitatea vizuală a altor cluburi feroviare din România, precum Rapid București. În ceea ce privește infrastructura, administrația Pászkány a modernizat stadionul prin înlocuirea băncilor de lemn cu scaune individuale și prin amenajarea unui mic sector destinat oficialităților la Tribuna I . În anul 2005, arena a fost redenumită „Stadionul Dr. Constantin Rădulescu”, din „Baza Sportiva CFR Cluj”, în memoria antrenorului care a contribuit decisiv la afirmarea clubului pe plan național, Dr. Constantin Rădulescu. Renovarea Reorganizarea În urma revenirii echipei CFR Cluj în prima divizie a fotbalului romanesc în sezonul 2004–2005 și a calificării în preliminariile Cupei UEFA la finalul sezonului 2006–2007, stadionul „Dr. Constantin Rădulescu” a intrat într-un amplu proces de modernizare. Până la startul ediției 2007–2008 a fost instalată nocturna și a fost ridicată provizoriu Tribuna a II-a, pregătind arena pentru obiective tot mai ambițioase. În februarie 2008, odată cu apropierea câștigării primului titlu de campioană din istoria clubului, conducerea a demarat construcția unei noi Tribune a II-a. Extinderea a fost proiectată de biroul de arhitectură Dico & Țigănaș și executată de Transilvania Construction, lucrările fiind finalizate în luna septembrie a aceluiași an. Capacitatea stadionului a crescut la aproximativ 23.500 de locuri, ceea ce a transformat arena din Gruia în cea mai modernă din România la acel moment. Noua arenă a fost inaugurată cu un meci internațional între CFR Cluj și SC Braga, câștigat de echipa gazdă cu 3–1. Tot în septembrie 2008, stadionul a găzduit partida România – Lituania din preliminariile Cupei Mondiale FIFA 2010, ocazie ce a marcat revenirea echipei naționale la Cluj-Napoca după o pauză de 85 de ani. In timp dupa s-a promulgat Legea 4, arena din Gruia a scazut din capacitate, datorita zonelor tampon care au fost marite semnificativ, ajugand la 17.408 de locuri din cele 23.500 disponibile. Planurile de viitor Stadionul „Dr. Constantin Rădulescu” urmează să fie modernizat conform anunțului conducerii clubului CFR Cluj. Proiectul de modernizare vizează atât îmbunătățirea facilităților pentru spectatori, cât și optimizarea serviciilor existente, inclusiv a zonelor de alimentație. Arena, cu o capacitate de 22.198 de locuri, a găzduit de-a lungul timpului meciuri internaționale și partide ale echipei naționale a României, fiind unul dintre principalele stadioane din țară. Meciuri internaționale Secțiuni Tribuna 1: 3.003 locuri neacoperite Tribuna 2: 9.557 de locuri acoperite Business Lounge: 66 de locuri acoperite Sky Lounge: 200 de locuri acoperite Peluza 1: 3.197 de locuri neacoperite Galerie oaspeți: 888 locuri neacoperite Alte facilități: canalizare, drenaj, sistem automat de udare a ierbii, bănci de rezerve acoperite, grupuri sanitare separate în imediata vecinătate Galerie Note Vezi și Stadionul Orășenesc Cluj Stadionul Ion Moina Cluj Arena Stadionul CMC Listă de stadioane din județul Cluj Legături externe Fotografii cu Stadionul Dr. Constantin Rădulescu pe Panoramio